# พรรคกล้า
พรรคกล้า เป็นพรรคการเมืองที่จดทะเบียนก่อตั้งเมื่อวันจันทร์ที่ 29 มิถุนายน พ.ศ. 2563 โดยมีกรณ์ จาติกวณิช และอรรถวิชช์ สุวรรณภักดี เป็นหัวหน้าพรรคและเลขาธิการพรรคคนแรกมติ กกต. รับจดทะเบียนจัดตั้ง “พรรคกล้า” จ่อเปิดรับคนมีของร่วมพัฒนาประเทศ

ต่อมาในวันเสาร์ที่ 10 ตุลาคม พ.ศ. 2563 ในการประชุมใหญ่สามัญครั้งที่ 1/2563 ที่ประชุมมีมติให้แก้ไขข้อบังคับพรรคโดยให้เปลี่ยนแปลงที่ทำการพรรคมาอยู่ที่ 86/12 ถนนรัชดาภิเษก แขวงจันทรเกษม เขตจตุจักร ซึ่งเป็นที่ทำการพรรคในปัจจุบันประกาศนายทะเบียนพรรคการเมือง เรื่อง การเปลี่ยนแปลงข้อบังคับพรรคกล้า

จากนั้นในวันเสาร์ที่ 30 เมษายน พ.ศ. 2565 ในการประชุมใหญ่สามัญครั้งที่ 1 ทางพรรคได้เปิดตัวนายกอร์ปศักดิ์ สภาวสุอดีตรองนายกรัฐมนตรีด้านเศรษฐกิจเข้ามาเป็นประธานยุทธศาสตร์ของพรรค2 ปี พรรคกล้า บิ๊กเซอร์ไพรส์ เปิดตัว “กอร์ปศักดิ์” นั่งประธานยุทธศาสตร์ จากในวันพฤหัสบดีที่ 1 กันยายน พ.ศ. 2565 นายกรณ์ได้ยื่นหนังสือลาออกจากการเป็นสมาชิกพรรคทำให้ต้องพ้นจากตำแหน่งหัวหน้าพรรคทำให้คณะกรรมการบริหารพรรคต้องพ้นจากตำแหน่งทั้งคณะก่อนจะย้ายไปสมัครเป็นสมาชิกพรรคชาติพัฒนาพร้อมกับนายกอร์ปศักดิ์ประกาศนายทะเบียนพรรคการเมือง เรื่อง การเปลี่ยนแปลงคณะกรรมการบริหารพรรคกล้า'กรณ์' หิ้ว 'กอร์ปศักดิ์' ซบพรรคสุวัจน์ 'อรรถวิชช์' ลังเลเทพรรคกล้า

ในวันพุธที่ 21 กันยายน พ.ศ. 2565 ในการประชุมใหญ่สามัญครั้งที่ 2 ได้มีการเลือกตั้งคณะกรรมการบริหารพรรคชุดใหม่จำนวน 7 คนโดยได้นายจีระยุทธ วีรวงศ์ และนางสาวสุดารัตน์ กิ่งนอก เป็นหัวหน้าพรรคและเลขาธิการพรรคคนใหม่'กล้า' ได้หัวหน้าพรรค-กก.บห.ชุดใหม่ ไร้ชื่อ 'อรรถวิชช์' ส่อไปตามกรณ์

ซึ่งพรรคกล้าได้จัดประชุมใหญ่สามัญ ครั้งที่ 1/2567 รวมถึงประชุมสาขาพรรคในวันอาทิตย์ที่ 28 เมษายน 2567 ณ ที่ทำการพรรค พร้อมกับเลือกตั้งคณะกรรมการบริหารพรรคชุดใหม่จำนวน 9 คน

 คณะกรรมการบริหารพรรค 
 ชุดที่ 1 (7 มีนาคม 2563 - 1 กันยายน 2565) 
 ลำดับ  ชื่อ  ตำแหน่ง  หมายเหตุ  อ้างอิง 1 กรณ์ จาติกวณิช หัวหน้าพรรค ลาออกจากสมาชิกพรรคเมื่อวันพฤหัสบดีที่ 1 กันยายน พ.ศ. 2565  2 ภิมุข สิมะโรจน์ รองหัวหน้าพรรค ลาออกจากตำแหน่งเมื่อวันที่ 23 กันยายน พ.ศ. 2563  3 พงศ์พรหม ยามะรัต ลาออกจากสมาชิกพรรคเมื่อวันพุธที่ 1 กันยายน พ.ศ. 2564  4 อรรถวิชช์ สุวรรณภักดี เลขาธิการพรรค   5 เอราวัณ ทับพลี เหรัญญิกพรรค   6 ณัฐนันท์ กัลยาศิริ นายทะเบียนสมาชิกพรรค ลาออกจากสมาชิกพรรคเมื่อวันศุกร์ที่ 18 สิงหาคม พ.ศ. 2565  7  มนต์ชีพ ศิวะสินางกูร กรรมการบริหารพรรค ลาออกจากสมาชิกพรรคเมื่อวันศุกร์ที่ 3 ธันวาคม พ.ศ. 2564  8 เบญจรงค์ ธารณา ลาออกจากสมาชิกพรรคเมื่อวันศุกร์ที่ 11 กุมภาพันธ์ พ.ศ. 2565  9  สมัย เจริญช่าง แต่งตั้งเพิ่มในภายหลังและลาออกจากสมาชิกพรรคเมื่อวันอังคารที่ 22 สิงหาคม พ.ศ. 2565  10 แวววรรณ ก้องไตรภพ แต่งตั้งเพิ่มในภายหลัง  11 เจษฎา ช่วยชูหนู แต่งตั้งเพิ่มในภายหลัง  13 ปรีชญา ฉ่ำมณี แต่งตั้งเพิ่มในภายหลัง 

 ชุดปัจจุบัน (21 กันยายน 2565 – 28 เมษายน 2567) 
ในการประชุมใหญ่สามัญครั้งที่ 2 ได้มีการเลือกตั้งคณะกรรมการบริหารพรรคชุดใหม่จำนวน 7 คนประกอบด้วย
 ลำดับ  ชื่อ  ตำแหน่ง  หมายเหตุ  อ้างอิง 1  จีระยุทธ วีรวงศ์ หัวหน้าพรรค   2 จิรัฏฐ์ วณิชพุฒิพงศ์ รองหัวหน้าพรรค   3 สุดารัตน์ กิ่งนอก เลขาธิการพรรค   4 ณัฐภูมิ ภู่ขจร นายทะเบียนสมาชิกพรรค   5 ธนาธร เหง้าละคร เหรัญญิกพรรค   6 ธนาคาร ประภาแก้ว กรรมการบริหารพรรค ลาออกจากสมาชิกพรรค  7 ประยงค์ แสงกันหา  

 การเลือกตั้ง 
พรรคกล้าส่งผู้สมัครลงรับเลือกตั้งครั้งแรกคือการเลือกตั้งสมาชิกสภาผู้แทนราษฎรจังหวัดนครศรีธรรมราช เขต 3 แทนตำแหน่งที่ว่าง พ.ศ. 2564 ซึ่งทางพรรคได้ส่งนายสราวุฒิ สุวรรณรัตน์ ลงสมัครรับเลือกตั้งโดยได้มีการเปิดตัวเมื่อวันที่ 28 มกราคม พ.ศ. 2564พรรคกล้า ส่งผู้สมัครสู้ศึก ส.ส. ครั้งแรกที่นครศรีธรรมราช หลังเทพไทหลุดเก้าอี้ เผยสนาม กทม. ก็พร้อม ซึ่งนายสราวุฒิได้คะแนนทั้งสิ้น 6,216 คะแนน ไม่ได้รับเลือกตั้ง'กรณ์-สราวุฒิ' ขึ้นรถแห่ขอบคุณ 6,216 เสียงคนคอน เลือก 'พรรคกล้า'

ต่อมาใน การเลือกตั้งสมาชิกสภาผู้แทนราษฎรจังหวัดชุมพร เขต 1 แทนตำแหน่งที่ว่าง พ.ศ. 2565 พรรคกล้าได้ส่ง พันตำรวจเอก ทศพล โชติคุตร์ ลงสมัครรับเลือกตั้ง ในระหว่างกาหาเสียง ทศพลถูกก่อกวนการหาเสียงถึงสองครั้ง หนึ่งในนั้นมีการยิงปืนใส่รถหาเสียงอีกด้วย ซึ่งทศพลได้คะแนนทั้งสิ้น 7,492 คะแนน ไม่ได้รับเลือกตั้ง

ใน การเลือกตั้งสมาชิกสภาผู้แทนราษฎรกรุงเทพมหานคร เขต 9 แทนตำแหน่งที่ว่าง พ.ศ. 2565 พรรคได้ส่ง อรรถวิชช์ สุวรรณภักดี ลงสมัครรับเลือกตั้งซ่อม เนื่องจากอรรถวิชช์เคยเป็น สส. ในพื้นที่ดังกล่าว ซึ่งอรรถวิชช์ได้คะแนนเป็นอันดับสาม รวมทั้งสิ้น 20,047 คะแนน ไม่ได้รับเลือกตั้ง

ใน การเลือกตั้งสมาชิกสภากรุงเทพมหานคร พ.ศ. 2565 พรรคกล้าส่งผู้สมัครรับเลือกตั้งตำแหน่งสมาชิกสภากรุงเทพมหานคร 12 คน และได้ประกาศอีกว่า พร้อมสนับสนุนผู้ว่าราชการกรุงเทพฯ ที่สนับสนุนนโยบายของพรรค แต่ได้คะแนนรวมเพียง 53,332 คะแนน และไม่มีผู้สมัครคนใดได้รับเลือกตั้ง